Държавен вестник, бр. 65, 2013 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  65
игралното казино се обобщават и вписват в 
дневен протокол за приключване на игралното 
казино (приложение № 5).
(2) В края на всеки месец данните от днев­
ните отчети на игралните маси и игралните 
автомати за съответния месец се обобщават 
в месечен протокол за приключване на иг­
ралното казино (приложение № 8) и месечен 
отчет за получените и изплатените суми за 
участие в хазартната игра (приложение № 7).
Чл. 8. (1) Данните в месечния отчет за 
премии джакпот (приложение № 9) се записват 
текущо през месеца, като в края на месеца 
спечелените премии джакпот се обобщават.
(2) Когато организаторът е посочил изрично 
в Задължителните игрални условия и правила 
за организиране на хазартни игри в игрално 
казино утвърдени му от ДКХ по чл. 22, ал. 1, 
т. 11 ЗХ всяка джакпот система, която отчита 
стойностите на спечелените джакпот премии 
директно в брояча на игралния автомат, в 
месечния отчет за премии джакпот в играл­
ното казино се попълват само индивидуали­
зиращи данни за организатора, игралното 
казино и съответната джакпот система. В този 
случай стойностите на спечелените премии 
задължително се отразяват в дневния отчет 
за съответния игрален автомат, към който е 
свързана джакпот системата.
(3) Месечните отчети за премии джакпот 
се водят поотделно за всяка една джакпот 
система, инсталирана и експлоатирана в иг­
ралното казино. 
Чл. 9. (1) Данните в месечния отчет за 
изплатени парични и предметни награди 
от проведените бонус игри и/или турнири в 
игралното казино (приложения № 10 и № 11) 
се записват текущо през месеца, като в края 
на месеца се обобщават.
(2) Месечните отчети за изплатени парични 
и предметни награди при бонус игри и/или 
турнири се водят поотделно за всяка една 
бонус игра и за всеки турнир, проведени в 
игралното казино.
Раздел ІІІ
Правила за финансов контрол
Чл. 10. (1) Дневните и месечните отчети 
и протоколите по чл. 3 се попълват и под­
писват в два еднообразни екземпляра – по 
един за счетоводството на организатора и за 
игралното казино.
(2) Екземпляри от отчетите по ал. 1 се 
съхраняват в игралната зала за текущата и 
предходните две календарни години и при 
поискване от страна на длъжностните лица 
на ДКХ с контролни функции задължително 
им се предоставят от организатора.
Чл. 11. (1) Организаторът на хазартни игри 
е длъжен да разполага в игралното казино с 
прономерован, прошнурован и подпечатан от 
организатора кочан с разходни касови орде­
ри/удостоверения по образец – приложение 
№ 13 към тези правила. Организаторът е 
длъжен при поискване от участник в игрите 
да издаде документ, удостоверяващ размера 
на изплатената печалба, когато същата е в 
размер до 5000 лв.
(2) Документите по ал. 1 от текущата и 
предходните две календарни години се съхра­
няват в игралното казино и при поискване се 
предоставят на длъжностните лица от ДКХ 
с контролни функции за проверка.
Чл. 12. (1) Организаторът на хазартни игри 
е длъжен да води в игралното казино регистър 
(прономерован, прошнурован и подпечатан от 
организатора) по образец съгласно приложение 
№ 14 към тези правила, за изплатени печалби 
над 5000 лв. по банков път. Регистрите от те­
кущата и предходните две календарни години 
се съхраняват в игралното казино.
(2) За изплащане на печалби над 5000 лв. 
от участника се изисква банкова сметка, по 
която ще се извърши плащането. Документи­
те, удостоверяващи извършеното плащане по 
банков път (платежно нареждане, извлечение 
от банковата сметка на организатора и др.), 
както и документът за банковата сметка на спе­
челилия участник се съхраняват в игралното 
казино или в счетоводството на организатора.
(3) При проверка от длъжностни лица на 
ДКХ с контролни функции задължително им 
се предоставят документите по ал. 1 и 2. В 
случай че документите по ал. 2 се съхраняват 
в счетоводството на организатора, същите се 
представят в ДКХ в срок до три работни дни 
след датата на извършване на проверката в 
игралната зала.
Заключителни разпоредби
§ 1. Тези Общи задължителни правила 
за организацията на работата и финансовия 
контрол при организиране на хазартни игри 
в игрално казино и задължителни образци на 
счетоводна отчетност са приети на заседание 
на Държавната комисия по хазарта на 10 юли 
2013 г. с протокол № 15 на основание чл. 22, 
ал. 1, т. 6 от Закона за хазарта и влизат в 
сила в деня на обнародването им в „Държа­
вен вестник“.
§ 2. В 3-месечен срок от влизане в сила на 
тези Общи задължителни правила за органи­
зацията на работата и финансовия контрол 
при организиране на хазартни игри в игрално 
казино и задължителни образци на счетоводна 
отчетност организаторите на хазартни игри в 
игрално казино привеждат в съответствие с 
тях задължителните си правила, които пред­
ставят за утвърждаване от ДКХ по чл. 22, 
ал. 1, т. 11 ЗХ.
Председател: 
Иван Еничеров